**ANEXA nr. 1**

**La Acordul de Interconectare intre ORANGE ROMANIA COMMUNICATIONS si OPERATOR**

**IMPLEMENTAREA,**

**TERMENII SI CONDITIILE DE FURNIZARE A**

**PORTABILITĂŢII NUMERELOR**

Serviciul de portabilitate furnizat de ORANGE ROMANIA COMMUNICATIONS în temeiul Ofertei de Referinţă, conform prevederilor legale în vigoare, este descris în detaliu în cuprinsul prezentei anexe.

În cazul unor discrepanţe între prevederile Deciziei presedintelui ANRCTI nr. 144/2006, privind implementarea portabilităţii numerelor, cu modificările ulterioare, şi Deciziei presedintelui nr.351/2012 privind modificarea unor reglementări din domeniul portabilităţii numerelor prin care s-au adoptat Condiţiile tehnice şi comerciale de implementare a portabilităţii numerelor şi prevederile prezentului document, vor prevala prevederile prezentului document. Excepţie de la această regulă fac dispoziţiile legale imperative care vor prevala faţă de prevederile prezentului document

Serviciul de tranzit care poate fi necesar pentru rutarea apelurilor in contextul portabilităţii numerelor cat si pentru apelurile catre si dinspre operatorii interconectati cu Operatorul prin tranzit ORANGE ROMANIA COMMUNICATIONS va fi furnizat de către ORANGE ROMANIA COMMUNICATIONS în condiţiile stabilite prin “Decizia presedintelui Autoritatii Nationale de Reglementare in Comunicatii nr.147/2002 privind principiile si preconditiile ofertei de referinta pentru interconectarea cu reteaua publica de telefonie fixa, cu modificarile si completarile ulterioare”,art.4-(1) lit. b), Capitolul II “Servicii de interconectare”- „serviciului de interconectare in vederea terminarii apelurilor pe reteaua altui operator” (tranzit cu decontare in cascada).

A. **Numerotatia in contextul portabilitatii**

A.1 Sunt portabile numerele din următoarele categorii de resurse de numerotaţie din Planul Naţional de Numerotaţie (PNN):

* numere naţionale geografice din domeniile 0Z=02 şi 0Z=03, în aceeaşi arie geografică
* numere independente de locaţie din domeniul 0Z=03
* numere naţionale nongeografice din domeniul 0Z=07, indiferent de modalitatea de plată a apelurilor pentru serviciile de telefonie mobilă destinate publicului furnizate prin intermediul acestora (în avans sau ulterior furnizării serviciilor)
* numere naţionale nongeografice din domeniul 0Z=08 (0800, 0801, 0802,0803) pentru servicii diverse
* numere naţionale nongeografice din domeniul 0Z=09 (0900, 0903, 0906) pentru servicii cu tarif special (Premium Rate)

A.2 Nu fac obiectul portabilităţii:

* numerele care fac parte din alte domenii ale PNN decât cele prevăzute mai sus;
* numerele utilizate numai în interiorul unei reţele;
* numerele geografice asignate punctelor terminale conectate la centrale digitale ale căror caracteristici tehnice nu permit achiziţionarea unor variante de soft adecvate implementării portabilităţii numerelor, la centrale analogice şi la centrale manuale, până la înlocuirea acestor centrale.

A.3 Blocurile de numere care pot fi portate sunt cele publicate pe pagina de Internet a ANCOM şi a operatorului bazei de date centralizate.

A.4 In urma portarii nu se va putea schimba destinatia numerelor prevazuta in PNN.

A.5 In situatia unui apel de la sau catre un numar portat, toate prevederile din cadrul Acordurilor de interconectare, care fac referire la plajele de numerotatie ale Partilor vor face referire la plajele nationale de numerotatie din domeniile planului national de numerotatie pentru care Partile detin licenta de la ANCOM si care fac obiectul contractului dintre Parti.

A.6 In situatia apelurilor originate in retelele internationale catre numere portate, numerotatia primita pe legatura de interconectare poate sa difere de numerotatia cuprinsa in Planul National de Numerotatie.

**B. Drepturile şi obligaţiile FD şi ale FA**

B.1 FD nu poate condiţiona portarea unui număr de plata de către abonat a unor tarife suplimentare asociate procesului de portare.

B.2 FD iniţial nu poate asigna altui abonat numărul portat, până la primirea informaţiei privind eliberarea numărului.

B.3 FA are obligaţia de a nu schimba, în urma portării, destinaţia numărului prevăzută în Planul naţional de numerotaţie.

B.4 În cazul originării apelurilor de la un număr portat, datele de identificare a liniei apelante ce vor fi prezentate sunt cele corespunzătoare numărului portat.

B.5 În termen de 5 zile de la încetarea contractului dintre abonat şi FA cu privire la furnizarea de servicii prin intermediul unui număr portat, FA are obligaţia de a informa FD iniţial sau, după caz, ANCOM cu privire la eliberarea numărului portat, prin intermediul operatorului bazei de date centralizate.

B.6 FA nu are dreptul de a reasigna numărul portat după încetarea contractului având ca obiect furnizarea de servicii prin intermediul numărului respectiv.

B.7 În cazul încetării dreptului FD iniţial de a utiliza, pe baza licenţei de utilizare a resurselor de numerotaţie, un anumit număr portat, FA- şi abonatul acestuia au dreptul de a utiliza în continuare acest număr, dacă este posibil din punct de vedere tehnic, până la încetarea furnizării serviciului de către FA prin intermediul numărului respectiv.

B.8 În situaţia în care ANCOM realocă, prin licenţa de utilizare a resurselor de numerotaţie, blocul de numere care conţine numărul portat, titularul licenţei de utilizare a resurselor de numerotaţie va fi considerat FD iniţial.

**C. Rutarea**

**C.1 Metode utilizate pentru rutarea traficului**

C.1.1 Metoda de rutare folosită de OPERATOR pentru a asigura serviciul de portabilitate a numerelor este ................. In cazul in care OPERATORUL intentioneaza sa schimbe metoda de rutare, acesta are obligatia de a notifica ORANGE ROMANIA COMMUNICATIONS cu cel putin 15 de zile inainte de a opera modificarea.

C.1.2 Pentru a asigura serviciul de portabilitate a numerelor, ORANGE ROMANIA COMMUNICATIONS va utiliza metoda de rutare All Call Query (ACQ)

C.2 Sunt aplicabile următoarele ***principii generale de rutare*** a apelurilor între reţele:

C.2.1 dacă un apel este originat dintr-o reţea ce utilizează metoda ACQ, aceasta va efectua verificarea in cadrul bazei de date a portabilitatii în urma căreia să se stabilească destinatia apelului, va adauga RN şi va ruta apelul direct către propria retea sau catre reţeaua acceptoare daca exista un acord de interconectare (directă sau prin tranzit prin intermediul altei reţele) si o legatura de interconectare activa (functionala) între furnizorul care originează apelul şi FA;

C.2.2 dacă un apel este originat dintr-o reţea ce utilizează metoda OR, aceasta va efectua verificarea în urma căreia să se stabilească dacă numărul este portat, numai pentru numerele care i-au fost alocate prin LURN furnizorului care oferă servicii prin intermediul reţelei respective, si va ruta corespunzator apelul daca are acord de interconectare si o ruta activa (functionala) ce permite terminarea apelului. Pentru celelate cazuri in care apelul este originat intr-o retea ce utilizeaza metoda OR, furnizorul care originează apelul va ruta apelurile către numerele portate în acelaşi mod ca şi pe cele către numerele neportate (fara RN pe baza analizei numărului de apel) către operatorul titular al LURN din care face parte numarul respectiv (direct sau prin tranzit). Acesta din urmă va efectua operaţiunile necesare în vederea rutării apelului pentru fiecare apel primit si va termina apelul in propria retea daca numarul nu a fost portat sau in reteaua FA, daca exista un acord de interconectare si o legatura de interconectare activa intre FD (Orange Romania Communications) si FA, si va factura aceste servicii conform tarifelor mentionate in Lista de Tarife.

C.2.3 dacă într-o reţea este primit un apel dintr-o reţea care utilizează metoda ACQ, nu este necesar ca reţeaua în care este transmis apelul sa mai efectueze verificarea în urma căreia să stabilească dacă numărul este portat;

C.2.4 dacă într-o reţea ce utilizează metoda de rutare ACQ este primit un apel dintr-o reţea care utilizează metoda de rutare OR, cea dintâi va efectua verificarea pentru fiecare apel primit fara RN în urma căreia să se stabilească dacă apelul este destinat unui numar propriu sau unui număr portat şi va ruta apelul catre reteaua proprie sau către reţeaua acceptoare daca are acord de interconectare si o ruta activa (functionala) ce permite terminarea apelului.

C.2.5 Reţeaua care verifică daca numarul este portat (destinatia unui număr) va extrage numărul de rutare (RN) din Baza de date a portabilitatii şi îl va adăuga în mesajul corespunzător de semnalizare, pentru toate apelurile primite fara RN. Informaţia de rutare (RN) va fi transmisă la punctul de interconectare cu reţeaua acceptoare sau la punctul de interconectare cu reţeaua de tranzit, dacă este cazul.

**C.3 Rutarea apelurilor**

C.3.1 In cazul folosirii metodei de rutare ACQ, rutarea apelurilor la destinaţie se face in functie de numărul de rutare (RN), de forma 18xyz.

C.3.2 ORANGE ROMANIA COMMUNICATIONS va pastra structura 18xyz + ZABPQMCDU in cazul tranzitului catre alte retele cu care OPERATORUL este interconectat prin tranzit ORANGE ROMANIA COMMUNICATIONS .

C.3.3 Cand se utilizeaza ACQ, numerotaţia transmisă de OPERATOR in POA - ORANGE ROMANIA COMMUNICATIONS pentru toate apelurile, atat cele destinate ORANGE ROMANIA COMMUNICATIONS cat si cele destinate operatorilor interconectati cu OPERATOR prin serviciul de tranzit al ORANGE ROMANIA COMMUNICATIONS , va fi de forma 18xyz + ZABPQMCDU, cu NAI=3 (national number), unde 18xyz identifica in mod unic reteaua de destinatie.

C.3.4 Cand se utilizeaza OR, pentru apelurile originate in reteaua proprie, numerotaţia transmisă de OPERATOR la POA - ORANGE ROMANIA COMMUNICATIONS va fi de forma ZABPQMCDU (unde ZABPQMCDU apartine LURN ORANGE ROMANIA COMMUNICATIONS ), cu NAI=3 (national number),

**C.4 Numere de rutare (RN)**

C.4.1 În cazul reţelei ORANGE ROMANIA COMMUNICATIONS , RN identifica tipul de serviciu furnizat: RN terminare in mobil, RN terminare in fix geografic, RN terminare fix non-geografic.

C.4.2 In cazul folosirii metodei de rutare ACQ se aplica urmatoarele principii specifice de rutare a apelurilor:

C.4.2.1 Apeluri de iesire

Toate apelurile de iesire din reteaua Parti care utilizeaza ACQ vor fi verificate in baza de date a portabilitatii, va fi adaugat RN corespunzator, iar apelurile vor fi rutate catre FA direct sau prin tranzit, in functie de contractele si configuratia de interconectare existente.

Formatul numarului transmis in IAM va fi RN+Bno = 18xyz + ZABPQMCDU, NAI=3 (national).

C.4.2.2 Apeluri de intrare

a. Apeluri de intrare nemarcate cu RN:

Pentru fiecare apel primit, Partea care utilizeaza ACQ va efectua verificarea in baza de date a portabilitatii, va adauga RN si va termina corespunzator toate apelurile in reteaua proprie sau in reteaua FA direct sau prin tranzit, dupa caz.

b. Apeluri de intrare marcate cu RN:

Daca RN este propriu Partii care primeste apelurile, apelurile vor fi rutate corespunzator catre abonatul operatorului destinatar, indiferent ca este abonat propriu operatorului sau abonat portat in reteaua operatorului.

Pentru toate situatiile de mai sus (apeluri de intrare nemarcate sau marcate cu RN), terminarea apelurilor catre numere portate va fi asigurata numai catre operatorii cu care Partea care primeste apeluri are incheiate un aranjament tehnic si comercial de interconectare.

**D. Calitatea serviciului**

D.1 Când un număr este portat, la stabilirea apelului pot apărea întârzieri suplimentare care pot afecta calitatea serviciului, determinate de:

* timpul de interogare a bazei de date operationale (BDOp);
* timpul de stabilire a unor conexiuni suplimentare inclusiv tranzit daca este cazul (timpul necesar pentru rutarea apelului către destinaţia corectă).
* timpul necesar pentru tonalitatea de avertizare

D.2 Întârzierile adiţionale în stabilirea apelurilor către un număr portat exceptand tonalitatea de avertizare impusa de ANCOM nu vor fi mai mari de o secundă faţă de cele către un număr neportat.

D.3 Prevederile art D.2 sunt aplicabile doar apelurilor ce au drept destinatie un numar portat in reteaua ORANGE ROMANIA COMMUNICATIONS . In cazul in care, in urma interogarii bazei de date operationale OPERATOR constata ca destinatia unui apel reprezinta un numar portat in alte retele mobile sau fixe, apelul respectiv va fi rutat catre reteaua corespunzatore, situatie in care ORANGE ROMANIA COMMUNICATIONS nu mai poate fi tinut responsabil pentru durata totala de timp necesara stabilirii cu succes a acestor apeluri.

D.4 Apelurile terminate la un număr portat vor avea aceeasi parametrii de calitate cu apelurile terminate la numerele neportate.

**E. Tarife**

E.1 Tarifele percepute de către ORANGE ROMANIA COMMUNICATIONS pentru numere portate sunt în conformitate cu prevederile din Lista de Tarife a ORANGE ROMANIA COMMUNICATIONS , parte din Acordul de interconectare in vigoare intre Parti.

E.2.Modalitatea de decontare a tarifelor agreată de ambele părţi este descrisa în Capitolul F – Decontarea Traficului din prezenta anexa.

E.3 Vor face obiectul decontarii intre Parti doar apelurile cu B answer (finalizate).

**E.4 OPERATORUL va plati catre ORANGE ROMANIA COMMUNICATIONS :**

**E.4.1 OPERATOR utilizeaza metoda de rutare ACQ**

E.4.1.1 Daca apelul transmis catre ORANGE ROMANIA COMMUNICATIONS are RN (18xyz) apartinand ORANGE ROMANIA COMMUNICATIONS iar B number este deservit de reteaua ORANGE ROMANIA COMMUNICATIONS :

1. tarif de terminare apel in ORANGE ROMANIA COMMUNICATIONS

E.4.1.2 Daca apelul transmis catre ORANGE ROMANIA COMMUNICATIONS nu este precedat de RN (18xyz) si B number apartine licentei de utilizare a resurselor de numerotatie a ORANGE ROMANIA COMMUNICATIONS (destinatia apelului este B number ORANGE ROMANIA COMMUNICATIONS sau B number portat de la ORANGE ROMANIA COMMUNICATIONS (FD) in alta retea (FA)):

1. tarif de verificare baza de date portabilitate

si unul din tarifele de mai jos functie de destinatia apelului:

1. tarif de terminare apel in ORANGE ROMANIA COMMUNICATIONS , daca apelul se termina in ORANGE ROMANIA COMMUNICATIONS
2. tarif de tranzit– B number portat de la ORANGE ROMANIA COMMUNICATIONS in alta retea (in cazul decontarii directe)
3. tarif de terminare apel catre numar ORANGE ROMANIA COMMUNICATIONS portat in alta retea fixa

E.4.1.3 Daca apelul transmis catre ORANGE ROMANIA COMMUNICATIONS are RN (18xyz) corect si B number este deservit de reteaua unui tert operator interconectat cu ORANGE ROMANIA COMMUNICATIONS :

1. tarif de tranzit in cazul existentei unui acord pt tranzit catre tert cu decontare directa
2. tarif de tranzit + tarif de terminare apel in alte retele fix/mobil + tarif de administrare cascada

E.4.1.4 Daca apelul transmis catre ORANGE ROMANIA COMMUNICATIONS are RN (18xyz) eronat si B number este deservit de reteaua ORANGE ROMANIA COMMUNICATIONS :

* 1. tarif de verificare baza de date portabilitate
  2. tarif de tranzit via ORANGE ROMANIA COMMUNICATIONS
  3. tarif de tranzit via OLO
  4. tarif de terminare apel in alte retele fix/mobil

E.4.1.5 Daca apelul transmis catre ORANGE ROMANIA COMMUNICATIONS are RN (18xyz) eronat si B number este deservit de o retea tert

* 1. tarif de verificare baza de date portabilitate
  2. tarif de tranzit via ORANGE ROMANIA COMMUNICATIONS
  3. tarif de tranzit via OLO
  4. tarif de tranzit via ORANGE ROMANIA COMMUNICATIONS
  5. tarif de terminare apel in alte retele fix/mobil

E.4.1.6 Daca apelul transmis catre ORANGE ROMANIA COMMUNICATIONS nu este precedat de RN (18xyz) si B number este deservit de o retea tert:

1. tarif de verificare baza de date portabilitate + tarif de tranzit in cazul existentei unui acord pt tranzit catre tert cu decontare directa
2. tarif de verificare baza de date portabilitate + tarif de tranzit + tarif de terminare apel in alte retele fix/mobil + tarif de administrare decontare in cascacda

E.4.1.7 Daca apelul transmis catre ORANGE ROMANIA COMMUNICATIONS nu este precedat de RN (18xyz) si B number este portat din alta retea la ORANGE ROMANIA COMMUNICATIONS (FD):

1. tarif de verificare baza de date portabilitate
2. tarif de terminare apel in ORANGE ROMANIA COMMUNICATIONS ,

E.4.1.8 In toate situatiile in care apare un tip de trafic transmis catre reteaua ORANGE ROMANIA COMMUNICATIONS , pentru care nu exista un alt acord semnat (in afara celui de fata):

ORANGE ROMANIA COMMUNICATIONS poate aplica un tarif suplimentar de analiza, evidentiere anti-frauda si aplicare protectie pentru traficul neagreat, aplicabil in cazul manifestarilor repetate, 2,000 EUR/luna

**E.4.2 OPERATOR utilizeaza metoda de rutare OR**

E.4.2.1 Daca B number apartine licentei de utilizare a resurselor de numerotatie a ORANGE ROMANIA COMMUNICATIONS (destinatia apelului este B number ORANGE ROMANIA COMMUNICATIONS sau B number portat de la ORANGE ROMANIA COMMUNICATIONS (FD) in alta retea (FA):

1. tarif de verificare baza de date portabilitate

si unul din tarifele de mai jos functie de destinatia apelului:

1. tarif de terminare apel in ORANGE ROMANIA COMMUNICATIONS , daca apelul se termina in ORANGE ROMANIA COMMUNICATIONS
2. tarif de tranzit – B number portat de la ORANGE ROMANIA COMMUNICATIONS in alta retea (in cazul decontarii directe)
3. tarif de tranzit + tarif de terminare apel in alte retele fix/mobile

E.4.2.2 Daca B number este deservit de o retea terta:

1. tarif de verificare baza de date portabilitate + tarif de tranzit in cazul existentei unui acord pt tranzit catre tert cu decontare directa
2. tarif de verificare baza de date portabilitate + tarif de tranzit + tarif de terminare apel in alte retele fix/mobil + tarif de administrare decontare in cascada

E.4.2.3 Daca B number este portat din alta retea la ORANGE ROMANIA COMMUNICATIONS :

1. tarif de verificare baza de date portabilitate
2. tarif de terminare apel in ORANGE ROMANIA COMMUNICATIONS ,

E.4.2.4 In toate situatiile in care apare un tip de trafic de tranzit transmis catre reteaua ORANGE ROMANIA COMMUNICATIONS , pentru care nu exista un alt acord semnat (pe baza transei de numerotatie careia ii apartine Bno):

ORANGE ROMANIA COMMUNICATIONS poate aplica un tarif suplimentar de analiza, evidentiere anti-frauda si aplicare protectie pentru traficul neagreat, aplicabil in cazul manifestarilor repetate, 2,000 EUR/luna

**F.Decontarea traficului**

**F.1 Decontarea directa**

F.1.1 Modalitatea de decontare a tarifelor agreată de ambele părţi este cuprinsă în Acordurile de interconectare in vigoare intre Parti, Manualul de Facturare.

F.1.2 Pentru apelurile primite si transmise prin tranzit ORANGE ROMANIA COMMUNICATIONS , ORANGE ROMANIA COMMUNICATIONS va factura partea terţă care iniţiază apelurile pentru traficul trimis către ORANGE ROMANIA COMMUNICATIONS (tarif de tranzit) şi nu va avea nici o obligaţie de plată către partea în reţeaua căreia se finalizează apelul. În acest caz ORANGE ROMANIA COMMUNICATIONS va solicita dovada că părţile s-au înţeles să-şi facă direct plăţile una alteia.

**F.2 Decontarea in cascada**

F.2.1 Modalitatea de decontare a tarifelor agreată de ambele părţi este cuprinsă în Acordurile de interconectare in vigoare intre Parti, Manualul de Facturare, cu exceptia apelurilor catre numere portate si a apelurilor primite si transmise prin tranzit ORANGE ROMANIA COMMUNICATIONS .

F.2.2 Pentru apelurile catre numerele portate si pentru apelurile primite si transmise prin tranzit ORANGE ROMANIA COMMUNICATIONS pentru care exista acorduri de tranzit in cascada, modalitatea de decontare a apelurilor este decontare in cascada.

F.2.3 În acest caz, tariful plătit către ORANGE ROMANIA COMMUNICATIONS de catre OPERATOR care iniţiază apelul va fi suma dintre tariful de tranzit prin reţeaua ORANGE ROMANIA COMMUNICATIONS prevăzut în „Lista de Tarife”, tariful de terminare în reţeaua Operatorului unde se finalizează apelul si o taxa de administrarea in cazul tranzitului cu decontare in cascada.

**G. Teste tehnice portabilitate**

Funcţie de acordurile încheiate cu alţi operatori şi între alţi operatori şi funcţie de metodele de rutare folosite de către aceştia, testele se vor stabili de comun acord între părţile semnatare.

**I. Definiţii si abrevieri**

1. ***portabilitatea numerelor*** – posibilitatea unui abonat de a-şi păstra numărul de telefon, la cerere, atunci când schimbă furnizorul de servicii de telefonie destinate publicului;
2. ***portabilitatea numerelor geografice*** – posibilitatea unui abonat de a-şi păstra, la un anumit punct geografic, numărul geografic asignat, atunci când schimbă furnizorul de servicii de telefonie fixă destinate publicului;
3. ***portabilitatea numerelor nongeografice*** – posibilitatea abonatului de a-şi păstra, la orice punct geografic, numărul nongeografic asignat, atunci când schimbă furnizorul de servicii de telefonie destinate publicului;
4. ***furnizor donor iniţial*** – furnizorul de servicii de telefonie destinate publicului, care are dreptul de a utiliza, prin licenţa de utilizare a resurselor de numerotaţie, blocul de numere care conţine numărul ce se solicită a fi portat;
5. ***furnizor donor*** – furnizorul donor iniţial sau, în cazul portării succesive a aceluiaşi număr, furnizorul de servicii de telefonie destinate publicului, la care a fost portat în prealabil numărul pentru care se solicită portarea;
6. ***furnizor acceptor*** – furnizorul de servicii de telefonie destinate publicului, la care se portează un număr dintr-un bloc de numere pe care alt furnizor de servicii de telefonie destinate publicului are dreptul, prin licenţa de utilizare a resurselor de numerotaţie, de a-l utiliza;
7. ***furnizor care originează apelul*** – furnizorul de servicii de comunicaţii electronice la care este conectat utilizatorul apelant; în cazul utilizării serviciilor de selectare sau preselectare a transportatorului, furnizorul care originează apelul este considerat transportatorul selectat sau preselectat, iar, în cazul terminării apelurilor internaţionale, furnizorul care originează apelul este considerat furnizorul care operează comutatorul sau elementul echivalent (gateway) utilizat pentru traficul internaţional, aparţinând primei reţele publice de comunicaţii electronice de pe teritoriul României în care ajunge apelul internaţional;
8. ***proces de portare*** – procesul cuprins între momentul primirii unei cereri de portare a numărului şi momentul în care apelurile pot fi finalizate în mod corect la numărul portat;
9. ***număr de rutare*** – un număr specific suplimentar de forma 18xyz, care nu face parte din Planul naţional de numerotaţie, utilizat în cadrul reţelelor publice de comunicaţii electronice în vederea rutării corecte a apelurilor către un număr portat;
10. ***bază de date centralizată*** – setul complet de informaţii, care cuprinde numerele portate şi numerele de rutare (baza de date de referinţă centralizată), precum şi registrul tranzacţiilor (procedurilor administrative) dintre furnizori şi alte informaţii suplimentare necesare în vederea realizării portabilităţii numerelor (baza de date administrativă centralizată);
11. ***bază de date operaţională*** – baza de date, copie a bazei de date de referinţă centralizate, utilizată în timp real de furnizorul care originează apelul pentru rutarea corectă a apelului sau a altor mesaje către un număr portat;
12. ***metodă de rutare All Call Query (ACQ)*** – metodă de rutare directă a apelurilor de la furnizorul care originează apelurile la furnizorul acceptor; în urma interogării bazei de date operaţionale, care va furniza numărul de rutare asociat numărului apelat, furnizorul care originează apelul va asigura rutarea apelului la destinaţie, în conformitate cu informaţiile furnizate;
13. ***metodă de rutare Onward Routing (OR)*** – metodă de rutare indirectă a apelurilor de la furnizorul care originează apelurile la furnizorul acceptor, care constă în rutarea apelului de către furnizorul care originează apelul către furnizorul donor iniţial, care va interoga baza de date operaţională şi, pe baza numărului de rutare furnizat de aceasta, va ruta apelul la destinaţie;
14. ***condiţii tehnice şi comerciale de implementare a portabilităţii numerelor*** – condiţiile tehnice, procedurale şi comerciale necesare pentru implementarea portabilităţii numerelor, adoptate prin decizie a preşedintelui Autorităţii Naţionale pentru Administrare si Reglementare în Comunicaţii, denumită în continuare ANCOM, obligatorii pentru furnizorii de reţele publice de comunicaţii electronice şi de servicii de comunicaţii electronice destinate publicului.

Definiţiile de mai sus se complează cu definiţiile existente în actualul cadru de reglementare.

1. ***FA –*** furnizor acceptor;
2. ***FD –*** furnizor donor
3. ***BDC –*** baza de date centralizata;
4. ***LURN –*** licenta de utilizare a resurselor de numerotatie;
5. ***ACQ –*** all call query;
6. ***BDOp –*** baza da date operationala;
7. ***FO –*** furnizor care origineaza apelul;
8. ***FT –*** furnizor care realizeaza tranzitul;
9. ***IN –*** intelligent network;
10. ***OR –*** onward routing;
11. ***RN –*** routing number;
12. ***B-***no – numar abonat apelat

**H. Numere de rutare**

Numere de rutare **ORANGE ROMANIA COMMUNICATIONS** :

18201 - utilizat pentru terminarea traficului catre abonati ORANGE ROMANIA COMMUNICATIONS din domeniul nativ de cifratie geografic fix, 0Z=02, sau ported-in ORANGE ROMANIA COMMUNICATIONS

18880 - utilizat pentru numerotatia nongeografica din domeniul portabil 0Z=08;

18200 - utilizat pentru servicii ORANGE ROMANIA COMMUNICATIONS de numere scurte de interes general la nivel local;

18202 – utilizat pentru numerotatia fixa nongeografica din domeniul 0ZA=037.

Numere de rutare Operator:

**I. Observatii:**

Apelurile către numerele ORANGE ROMANIA COMMUNICATIONS geografice fixe neportate, care pana la data prezentului act aditional erau transmise spre PoI ORANGE ROMANIA COMMUNICATIONS cu RN asociat 180yz, se vor transmite cu valoarea RN=18201.

Pentru numerele de apel portate in ORANGE ROMANIA COMMUNICATIONS , apelurile pot fi transmise din partea OPERATOR si cu valori ale RN din tranşa 180xx, valoare rezultata din BDC ANCOM si care va fi ataşată ca urmare a interogării platformei de portabilitate, ca o consecinţă a utilizării metodei ACQ (numărul portat are asociat în platformă un RN 180xx specific). ORANGE ROMANIA COMMUNICATIONS a initiat masuri de inlocuire treptata a RN=180xx din BDC, incat sa simplifice procesul de portare.

**ORANGE ROMANIA** **Operator**

**COMMUNICATIONS SA**